FITXA D’ACTIVITAT:  SORTIDA EN BTT – VIA VERDA RUTA DEL CARRILET
DATA: 18 i 19-05-24
RUTA:  VIA VERDA RUTA DEL CARRILET / GIRONA-OLOT-GIRONA 
DISTÀNCIA:  112 Km ( en dues etapes)
DESNIVELL POSITIU / NEGATIU:  718 m.  
HORA I LLOC DE TROBADA: Dissabte 18/04 a les 8h. o 8:30 h. a la xurreria Av. Montserrat amb Pau Casals o parada de taxis (Av. Montserrat / Av. Canal). Ja concretarem lloc i hora per carregar bicis amb comoditat.
Itinerari per la Via verda de Girona a Olot (anada i tornada) que segueix l'antic traçat del tren que unia les dues ciutats. És una ruta que no admet pèrdues, ja que està perfectament senyalitzada i amb molts serveis quan es travessen les poblacions. Haurem de pedalar els dos dies de la sortida entre 4 i 5 hores diàries. La farem d’anada i tornada per logística i perquè la segona part de girona a Sant Feliu de Guixolsva gairebé tota l’estona al costat de la carretera.
Anirem en cotxe i furgoneta (per portar les bicis) fins a Girona. Un cop allà deixarem el cotxes/furgo i començarem la via verda fins a Olot (55-57 km aprox.). Allà ens podrem dutxar i dormirem al Hostal de la Vila (Hostal la Vila | Olot ) . El dinar, sopar i l’esmorzar van pel nostre compte. També hem de pensar a portar alguna coseta de roba per si ens hem de canviar, per això haurem de portar-ho a la motxilla o a les alforges. L’endemà, diumenge, continuarem la via verda i farem el mateix recorregut de tornada. 
L'anada és bastant més dura que la tornada, sobretot a partir d'Amer, on cal superar una mica de desnivell, tot i que és fàcil, no cal oblidar que per aquest camí hi havia passat un tren i no hi pot haver grans desnivells. Cal tenir en compte també el coll d'en Bas, que es fa per la carretera vella, ja que la carretera actual es va quedar amb el túnel del tren. Hi ha un quilòmetre de forta pujada en tots dos sentits i un ferm molt irregular. De tornada, però des d'aquest coll j fins ben bé Amer, hi ha un terreny més que favorable. Aquest tram és molt agradable, ja que travessa boscos i es poden veure els talussos que van haver de retallar de la muntanya per poder construir el traçat del tren, així com nombrosos ponts.
La ruta es pot qualificar com a moderada per la llargada, que suposa una preparació prèvia. Es per això que és recomanable pedalar una mica durante algunes setmanes prèvies per acostmar el cos a pedalar i al seient. Pel que fa al recorregut i la senyalització és molt fácil de seguir.

Trobareu més informació aquí: 
Ruta del Carrilet I - Vies Verdes i PirinexusVies Verdes i Pirinexus


Els preus orientatius de tot plegat serien:
· Lloguer furgoneta cap de setmana per portar totes les bicis: 176,22 €.
· Entre 35-40 € de combustible per cotxe, a repartir (aprox. 220Km d’anar i tornar + peatges, si agafem autopista). El més acurat serien dos vehicles, 1 furgo: 3 places + bicis, 1 cotxe: 5 places (màxim 8 places per dormir).
· 36€ per dormir a l’hostal (només 4 habitacions: 8 places).
· Sopar (dissabte) + esmorzar (diumenge) + dinar (diumenge). Organització personal.

La suma de tot plegat (exceptuant l’allotjament: 36€ que l’haurem de pagar amb la inscripció a l’activitat)  seria:
- Dos cotxes anar + tornar..............35-40 €
- Lloguer furgo..............................176,22 €

El total de tot això, arrodonit una mica a l’alça, són uns 215-220€. Si ho repartim entre les persones que anem, que seria el més raonable i equitatiu, hauríem de pagar cadascun de nosaltres el següent:
- Entre 8 persones:  28,5 €
- Entre 7 persones:  31,5 €
- Entre 6 persones:  37 €
- Entre 5 persones:  44 €

És molt important que qui estigueu interessats a venir ho confirmeu ràpidament fent la inscripció a l’activitat i a més a més feu el ingrés de 36 €  al  següent número de compte de la UE-Prat: ES51 2100 0320 13020012 9233  abans del dijous 9 de Maig. Quan feu el ingrés poseu el vostre nom i cognoms i el concepte: Via verda del Carrilet. Després feu-me arribar el comprovant del ingrés al meu correu: juanjoluna2012@gmail.com  per poder fer el pagament i la previsió correcta, gràcies.
Si s’apuntessin més de 8 persones i les plaçes estigessin esgotades però teniu ganes de venir a la sortida, envieu-me un correu o contacteu per whatsapp el més aviat possible i mirarem de solucionar-ho per trobar allotjament. Si el busqueu pel vostre compte també m’ho heu de dir per posar-nos d’acord amb el transport a no ser que aneu pel vostre compte.
També podem fer, si fos convenient, una reunió al local de l’avinguda del canal 176 el divendres 10 de Maig a les 20:00h. per aclarir últims dubtes i tenir algun dia de marge per si algú a de comprar o demanar algun material (alforges, frontals, càmeres de recanvi,...)

Material necessari:
· Bici (evidentment)
· Casc
· Guants
· Ulleres (sobretot pel vent)
· Aigua i/o beguda isotònica (Mínim 1l. Tot i que hi ha bastants punts d’aigua)
· Alguna barreta energètica o similar 
· Impermeable i/o paravent
· Farmaciola individual / Crema per el sol
· Càmera de recanvi (comproveu si la vostra bici té vàlvula gruixuda o fina) *
· Telèfon mòbil i càmera de fotos(opcional)
· Alguna roba de recanvi i quelcom de menjar pel camí ( 2 dies)
· Tovallola (no cal gran) per si de cas no hi ha a la dutxa. Potser xampú també
· Motxilla per portar-ho tot o millor alforges
· Lot o frontal 

· *  No us preocupeu per si no sabeu canviar la càmera en cas de punxada, ja  ho farem nosaltres però és important que porteu el recanvi.

Durant les sortides es faran explicacions i pràctiques de com ajustar la bici per millorar l’eficàcia del pedaleig i la posició damunt la bici i  així disminuir el risc de lesions. També anirem fent alguns exercicis de tècnica bàsica de conducció i pràctiques de mecànica bàsica en ruta.
Per venir a la sortida en BTT només cal que vingueu el dia i l’hora assenyalats amb el material i requisits imprescindibles per la mateixa. Us heu d’ inscriure a l’enllaç que rebreu per poder participar en aquesta activitat.
Recordeu que aquells Socis que no tingueu la llicència federativa haureu d’abonar 6 € per  persona en concepte de llicència temporal (només per aquesta sortida) . Aquells participants que no siguin socis de l’UEPrat i no disposin de Llicència Federativa, hauran d’abonar 8 € ( 6 € Llicència temporal + 2 € Soci temporal). Tot això ho haureu de multiplicar per 2 dies (dissabte i diumenge).

Una abraçada i fins aviat, 
Juanjo Gómez

